OPĆINA BUDINŠČINA, Budinšćina 6, 49284 Budinščina, OIB: 06550373801, zastupana po načelniku Radovanu Hercigonji (dalje u tekstu: "Prodavatelj"),

i

[bookmark: _30j0zll][ime i prezime], [adresa], [OIB:*] (dalje u tekstu: "Kupac"),

i

[ime i prezime], [adresa], [OIB:*] (dalje u tekstu: "Izvođač radova),


sklopili su u Budinščini, dana (*) 2021. godine, sljedeći:


PREDUGOVOR O KUPOPRODAJI NEKRETNINE
(u daljnjem tekstu: Predugovor)


Članak 1. - UVODNA UTVRĐENJA
1.1.	Sklapanjem ovog Predugovora Kupac i Prodavatelj izražavaju namjeru sklapanja glavnog ugovora o kupoprodaji nekretnine (u daljnjem tekstu: “Ugovor o kupoprodaji“) a kojim Ugovorom o kupoprodaji će Prodavatelj prodati Kupcu, a Kupac kupiti od Prodavatelja niže navedenu nekretninu, pod uvjetima i rokovima iz ovog Predugovora.

1.2.	Strane Predugovora suglasno utvrđuju da je u trenutku zaključenja ovog Predugovora u zemljišnim knjigama Općinskog suda u Zlataru, ZEMLJIŠNOKNJIŽNI ODJEL ZLATAR, upisan Prodavatelj kao isključivi vlasnik k.č.br. 333/1, opisana kao  KUĆA BR. 9 A I DVORIŠTE U BUDINŠČINI, površine 1395 m2, KUĆA BR. 9 A U BUDINŠČINI, površine 66čhv, 238 m2, DVORIŠTE površine 1157 m2, upisano u zk.ul. 1315, Katastarska općina: 335975, BUDINŠČINA (u daljnjem tekstu: Zemljište).

1.3. 	Prodavatelj je Pozivom za iskaz interesa za kupovinu nekretnina pokrenuo projekt izgradnje stambeno-poslovnog centra (u daljnjem tekstu: Projekt) koji bi se sagradio na Zemljištu, sve prema Glavnom projektu koje je za Prodavatelja izradilo Arhitektonsko društvo „ARMONT“ iz Zagreba, Ladučka 34, OIB: 41674627394. Glavni projekt je priložen ovom Predugovoru kao Prilog 1. te čini sastavni dio ovog Predugovora (u daljnjem tekstu: Glavni projekt).

1.4. 	Kupac je po provedenom postupku Poziva za iskaz interesa za kupovinu nekretnina u stambeno-poslovnom centru (u daljnjem tekstu: Poziv), u odnosu na nekretninu iz članka 2. ovog Predugovora, uvršten na Listu potencijalnih kupaca nekretnina koji je dostavio prijavu urednu i potpunu prijavu. Povjerenstvo Prodavatelja je utvrdilo kako Kupac ispunjava sve uvjete iz Poziva, slijedom čega je isti odabran kao prijavitelj kojem će biti ponuđeno sklapanje ovog Predugovora i Ugovora o kupoprodaji nekretnine iz članka 2. ovog Predugovora.



Članak 2. - PREDMET PREDUGOVORA
2.1.	Temeljem Ugovora o kupoprodaji Nekretnine, Kupac će kupiti, a Prodavatelj će prodati nekretninu u Glavnom projektu označenu kao: 
STAN broj [*] 
POSLOVNI PROSTOR broj [*]
NATKRIVENO PARKIRNO MJESTO broj [*] 
(u daljnjem tekstu: "Nekretnina")

a koja nekretnina koja će biti izgrađena na Zemljištu.

2.2. Ugovorne strane suglasno utvrđuju kako će sklopiti glavni Ugovor o kupoprodaji nekretnine, u roku od 2 (dva) mjeseca od dana pravomoćnosti uporabne dozvole koja se odnosi na Nekretninu i zgradu, odnosno stambeno poslovni centar u kojem će Nekretnina nalaziti, i kada Nekretnina bude upisana kao posebna etaža u zemljišnim knjigama nadležnog suda.

Članak 3. - CIJENA
[bookmark: _1fob9te]3.1.	Strane Predugovora suglasno utvrđuju kako ukupna kupoprodajna cijena za Nekretninu iznosi ukupno:
[*] EUR (slovima: [*] eura)
u kunskoj protuvrijednosti prema srednjem tečaju Hrvatske narodne banke na dan isplate (dalje u tekstu: "Kupoprodajna cijena"), odnosno [*] EUR (slovima: [*] eura) u kunskoj protuvrijednosti prema srednjem tečaju Hrvatske narodne banke na dan isplate, po metru kvadratnom Nekretnine.

3.2.	Ugovorne strane suglasno utvrđuju kako je model realizacije Projekta predviđen putem ugovora o poslovnoj suradnji između Općine i [treće osobe*] koja će izvesti financiranje i izgradnju stambeno – poslovnog centra (dalje u tekstu: Izvođač radova) a koja je izabrana u postupku javne nabave [broj/KLASA]. 

3.3.	Slijedom navedenog, Izvođač radova sudjeluje u potpisu ovog Predugovora kao treća strana kojoj će Kupac, umjesto Prodavatelju, isplatiti kaparu i Kupoprodajnu cijenu kojom će biti djelomično namirena tražbina koju Izvođač radova ima prema Prodavatelju na ime troškova gradnje stambeno – poslovnog centra u kojoj se nalazi Nekretnina koja je predmet ovog Predugovora. 

3.4.	Kupac i Izvođač radova potpisom ovog Predugovora iskazuju svoju suglasnost da Kupac Kupoprodajnu cijenu iz ovog Predugovora isplati na račun Izvođača radova, a Prodavatelj i Izvođač radova suglasno utvrđuju kako će se isplatom kapare i Kupoprodajne cijene prema odredbama ovog Predugovora, za navedeni iznos umanjiti obveza Prodavatelja prema Izvođaču radova i Ugovora o poslovnoj suradnji od dana [*], KLASA: [*].

[bookmark: _3znysh7]3.5.	Strane Predugovora suglasno utvrđuju kako će Kupac isplatiti kaparu u ukupnom iznosu od [*] EUR (slovima: [*] eura), u kunskoj protuvrijednosti prema srednjem tečaju Hrvatske narodne banke na dan isplate (dalje u tekstu: Kapara), najkasnije u roku od 15 (petnaest) radnih dana od dana sklapanja ovog Predugovora, a navedeni iznos Kapare će se uračunati u ukupni iznos Kupoprodajne cijene za kupoprodaju Nekretnine. Kupac će navedenu kaparu isplatiti Izvođaču radova na račun broj IBAN: [*] otvoren kod [*].

3.6.	Strane Predugovora suglasno utvrđuju kako će Kupac preostali iznos Kupoprodajne cijene (umanjen za prethodno navedeni iznos Kapare), odnosno iznos od [*] (slovima: [*] eura), u kunskoj protuvrijednosti prema srednjem tečaju Hrvatske narodne banke na dan isplate isplatiti na račun Izvođača radova broj IBAN: [*] otvoren kod [*], u roku od 30 (trideset) radnih dana nakon potpisivanja Ugovora o kupoprodaji Nekretnine.

3.7. 	Strane Predugovora suglasno utvrđuju da će isplatom ukupnog iznosa Kupoprodajne cijene prema uputama iz ovog Predugovora i Ugovora o kupoprodaji nekretnine , u cijelosti biti podmirene obveze Kupca prema Prodavatelju te da Prodavatelj više neće imati nikakvih prava, potraživanja i/ili bilo kakvih drugih zahtjeva prema Kupcu s osnove ovog Predugovora ili Ugovora o kupoprodaji.

3.8.	U slučaju da ne dođe do sklapanja Ugovora o kupoprodaji Nekretnine i/ili do prijenosa prava vlasništva nad Nekretninom na Kupca zbog bilo kojeg razloga isključivo na strani Kupca, Prodavatelj je ovlašten zadržati primljenu kaparu. 

3.9. 	U slučaju da ne dođe do sklapanja Ugovora o kupoprodaji Nekretnine zbog bilo kojeg razloga na strani Prodavatelja, Prodavatelj će Kupcu isplatiti dvostruki iznos primljene kapare u roku od 15 (petnaest) dana nakon proteka roka za sklapanje Ugovora o kupoprodaji. 

3.10.Prodavatelj se posebno obvezuje dozvoliti poslovnoj banci, koju Kupac odabere za sklapanje ugovora o kreditu, upis hipoteke na Nekretnini i poduzimanje drugih radnji potrebnih za Kupčevu realizaciju kredita.

Članak 4. - JAMSTVA I OBVEZE PRODAVATELJA
4.1. 	Prodavatelj potpisom ovog Predugovora izjavljuje i jamči:
(i) da je ovlašten sklopiti ovaj Predugovor te da sklapanjem ovog Predugovora ne krši niti jednu odredbu bilo kojeg zakona ili drugog propisa, ugovora ili drugog pravnog posla kojeg je stranka, kao niti odluke suda ili bilo kojeg drugog nadležnog tijela koja se tiče Prodavatelja, Zemljišta i/ili Nekretnine;
(ii) da je isključivi i jedini vlasnik Zemljišta te da će biti jedini vlasnik Nekretnine;
(iii) da Zemljište i Nekretnina, na dan sklapanje ovog Predugovora nisu opterećeni nikakvim upisanim ili neupisanim založnim pravima, teretima, zahtjevima i/ili drugim pravima u korist trećih osoba;
(iv) da je Prodavatelj u neposrednom, zakonitom, istinitom i poštenom posjedu Zemljišta te da ne postoje nikakve druge osobe ograničavaju njegov posjed Zemljišta;
(v) da je pravo vlasništva na Zemljištu valjano stekao u skladu s važećim propisima;
(vi) da pravo vlasništva na Nekretnini neće na bilo koji način otuđiti, umanjiti, opteretiti i/ili ograničiti u korist bilo koje druge strane različite od Kupca;
(vii) da nije u tijeku bilo kakav sudski, upravni, arbitražni ili drugi postupak koji se odnosi na Zemljište i/ili Nekretninu, a koji bi mogao ograničiti prava Prodavatelja kakva postoje u trenutku sklapanja ovog Predugovora;
(viii) da su podmireni svi porezi, pristojbe i druga javna davanja, bilo državna bilo lokalna te režijski troškovi vezani za Nekretninu.


Članak 5. - TABULARNA ISPRAVA I PREDAJA U POSJED
5.1.	Nakon što Kupac izvrši isplatu Kupoprodajne cijene u cijelosti, Prodavatelj će predati Kupcu tabularnu ispravu kojom dopušta Kupcu da temeljem Ugovora o kupoprodaji i takve tabularne isprave izvrši upis uknjižbe prava vlasništva na Nekretnini.

5.2. 	Kupac će stupiti u samostalni, neposredni i isključivi posjed Nekretnine, u roku od 3 (slovima: tri) dana po isplati cjelokupne Kupoprodajne cijene u skladu s člankom 3. ovog Predugovora, o čemu se Kupac i Prodavatelji suglasno obvezuju sačiniti zapisnik o primopredaji u pisanom obliku (u daljnjem tekstu: Zapisnik o primopredaji) u kojem će se utvrditi stanje brojila koja postoje na Nekretnini.

Članak 6. - TROŠKOVI I PRISTOJBE
6.1. 	Strane Predugovora suglasno utvrđuju da će sve javnobilježničke troškove vezane uz ovaj Predugovor te Ugovor o kupoprodaji Nekretnine snositi Kupac.

6.2.	Strane Predugovora suglasno utvrđuju kako će troškove vlasništva i posjeda Nekretnine, kao i eventualno zaostale komunalne i druge naknade vezane uz Nekretninu, a koji troškovi su nastali do dana predaje Nekretnine u posjed Kupcu, snositi isključivo Prodavatelj.

6.3. 	Kupac se obvezuje snositi sve troškove vlasništva i posjeda Nekretnine te komunalne, režijske i druge naknade vezane uz Nekretninu, a koji troškovi će nastati nakon dana predaje Nekretnine u posjed Kupcu.


Članak 7. - MJERODAVNO PRAVO I RJEŠAVANJE SPOROVA
7.1.	Za ovaj Predugovor i njegovo tumačenje mjerodavno je pravo Republike Hrvatske.

7.2. 	Strane Predugovora se obvezuju uložiti svoje najbolje napore kako bi se svi eventualni sporovi koji bi proistekli iz ili u svezi s ovim Predugovorom riješili sporazumno. Ukoliko se sporazumno rješenje ne može postići, za rješavanje svih sporova iz ili u svezi s ovim Predugovorom, uključujući i sporove vezane za njegovo sklapanje, valjanost te prava i obveze koje iz ovog Predugovora proizlaze, ugovara se mjesna nadležnost suda u Zlataru.

Članak 8. - DJELOMIČNA NIŠTAVOST
8.1. 	U slučaju da se neka odredba ovog Predugovora u bilo kojem trenutku i iz bilo kojeg razloga pokaže ništavom, nevaljanom ili neprovedivom, to ne dira u valjanost i pravne učinke ostalih odredaba ovog Predugovora. U takvom će slučaju Strane Predugovora bez odgode pristupiti sklapanju odgovarajućeg dodatka ovom Predugovoru te poduzeti svaku drugu potrebnu pravnu radnju kojom će zamijeniti takvu nevaljanu, ništavu odnosno neprovedivu odredbu novom i valjanom odredbom, a koja je po svojem sadržaju najbliža onoj svrsi koju su Strane Predugovora htjele postići prvobitnom odredbom.

Članak 9. - IZMJENE I DOPUNE PREDUGOVORA
9.1.	Ovaj Predugovor sadrži cjelokupan sporazum između Strana Predugovora u svezi s predmetom ovog Predugovora te zamjenjuje i ima prednost pred svim drugim usmenim ili pisanim ugovorima vezanima za predmet ovog Predugovora. 

9.2. 	Sve izmjene i dopune ovog Predugovora moraju biti sačinjene u pisanom obliku.

Članak 10. - ZAKLJUČNE ODREDBE
10.1.Ovaj Predugovor sačinjen je u 3 (tri) istovjetna primjerka od kojih po jedan primjerak zadržavaju javni bilježnik i svaka pojedina Strana Predugovora.

10.2.U znak suglasnosti sa svojim pravima i obvezama iz ovog Predugovora, Strane Predugovora ga potpisuju osobno odnosno po svojim ovlaštenim zastupnicima.
*	*	*





KUPAC:				_________________________
					[ime i prezime]





PRODAVATELJ: 			_________________________
OPĆINA BUDINŠĆINA, zastupana po načelniku Radovanu Hercigonji			





IZVOĐAČ RADOVA:			_________________________
[*], zastupano po direktoru [*]		 
1

